Marek Kolk (matemaatik)

Marek Kolk (sündinud 27. novembril 1978 Viljandis) on eesti matemaatik. Ta töötab Tartu Ülikooli matemaatika-informaatika teaduskonnas matemaatika instituudis arvutusmeetodite lektorina. Marek Kolk on tuntud nii malekohtuniku kui ka maletajana. Sai FIDE-lt 2014. aastal rahvusvahelise arbiitri nimetuse.

Üldandmed
1985–1994 – Puiatu Põhikool
1994–1997 – Viljandi C. R. Jakobsoni nimeline Gümnaasium
1997–2010 – Tartu Ülikool matemaatika erialal
Alates 2010. aastast töötab Tartu Ülikoolis lektorina

Teadustegevus
2008–2010 oli Marek Kolk Tartu Ülikooli matemaatika-informaatika teaduskonnas matemaatika instituudi teadur. Tema peamine uurimisvaldkond oli efektiivsed numbrilised meetodid integraal- ja integro-diferentsiaalvõrrandite ligikaudseks lahendamiseks.

Vaba aeg
Marek Kolk tegutseb FIDE poolt tunnustatud malekohtunikuna ja mängib ka ise malet. Tema maletajapagasis on Viljandimaa meistri tiitel 2003. aastast, Eesti kirimale meistri tiitel 2005. aastast ning Tartu kiirmale meistri tiitlid 2011. ja 2012. aastast. Marek Kolgile meeldib tegeleda male- ja loodusfotograafiaga.

Viited

Välislingid

Marek Kolgi blogi

Eesti matemaatikud
Eesti malekohtunikud
Eesti maletajad
Tartu Ülikooli matemaatikateaduskonna vilistlased
Sündinud 1978